Gepubliseer op 13 Augustus 2019
Wie onthou nog die heerlike kuiers om ‘n fondue-pot met allerhande kosblokkies en doopsouse wat vir ure se lekker kuier gesorg het? As jy dit nie ken nie, is dit nou jou kans om dit te beleef.
Ons gaan op Vrydag 30 Augustus fondue hou vanaf 18:30 in die Tent. Kaartjies @R80 te koop by Ontvangs – dit sluit alles in, bring net jou eie drinkgoed. Moenie hierdie prettige aand met ‘n nostalgiese kosreis misloop nie.
Navrae: Corneille Barnard
Gepubliseer op 08 Augustus 2019
Ons almal begeer dat dit altyd goed gaan, dat dit mooi weer is, dat dinge maklike en mooi loop. Maar die gesegde sê “Heeljaar sonskyn maak 'n woestyn”.
Daar kom tye in ons lewens waar ons 'n woestyn ervaring het. Party se woestyn-ervaring lê op fisiese gebied, ander finansieel, ander emosioneel en ander geestelik. Party is stukkend en seer in hulle woestyn-belewenis, ander het so 'n irriterende blydskap dat jy hulle wil skop. Maar iewers in jou lewe gaan jy en die woestyn kennis maak.
Ons sien vandag hoe die Israeliete in die woestyn reageer en dan sien ons ook 'n weerspieëling van onsself. In hierdie woestyn-ervaring is daar een ding wat vas staan – God sal jou nooit los nie en hy sal van dag tot dag by jou staan.
Gepubliseer op 05 Augustus 2019
Die Phuket Kinderprojek bied ‘n Thai eet-ervaring ter fondsinsameling vir hierdie nuutste projek van Helderberg Uitreik. Datum is Saterdag 17 Augustus om 18:30.
Die projek ondersteun Asia Center Foundation (ACF) met hulle werk wat hulle onder die weerlose slum-kinders van die Thailandse eiland, Phuket doen. Roelien Muller (direkteur van ACF) is dan ook hier en dit is ‘n uitstekende geleentheid om haar te ontmoet. Sy is ‘n inspirerende vrou met ‘n baie sterk visie en geloof in dit wat hulle daar doen. Sy is ‘n Suid-Afrikaner wat die bediening in Phuket 19 jaar gelede as ‘n enkelouer met ‘n jong kind te midde van groot persoonlike opofferings begin het.
Buiten vir ‘n verskeidenheid Thai-geregte, sal daar musiek wees deur The Gales wat bestaan uit Elzahn Rinquest en Nathaniel Akuetteh. Elzahn het voorheen in een van ons begeleidingsgroepe gespeel en albei het ‘n lang musiek geskiedenis. Lees meer op http://www.thegales.co.za/about-us/. Daar sal ook items wees deur ‘n groepie kinders van Jan Krielskool, vir leerders met spesiale leerbehoeftes.>>
Lees verder: Reis saam na Phuket
Eksodus by die jeug
Omgeebesoeke en gebedslys
Ervare kleuterskoolonderwyseres benodig
Bladsy 2 van 90
Sedert Junie 20131025082